ऑफिस के भीतर प्लास्टिक के 10 कट्टों में तकरीबन 25 करोड़ रुपए की पुरानी करेंसी रखी हुई थी। पुलिस ने सौदा कराने वाले दिल्ली के व्यक्ति सहित चार आरोपियों को मौके से गिरफ्तार किया है। पुलिस का दावा है कि नोटबंदी के बाद से अब तक की यह सबसे बड़ी रिकवरी है। इस रिकवरी के बाद मेरठ में हड़कंप मचा हुआ है।सूत्रों के अनुसार दिल्ली का यह दलाल किसी बड़े रैकेट का सरगना है जो पुरानी करेंसी को विदेशियों को देता है। इसके एवज में मोटी रकम ली जाती है। इस पूरे प्रकरण के अन्य पहलुओं से भी पर्दा हटाया जा रहा है।